**за**

**дейността на**

**НЧ “Христо Ботев - 1921”-**

**гр. Антоново**

**за 2022 г.**

**І. ОСНОВНА ЦЕЛ**

1. Читалището - съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

2. Развитие и обогатяване на културният живот, социалната и образователната дейност в населеното място, където осъществява функциите си.

3. Запазване на обичаите и традициите.

**ІІ. ПОДЦЕЛИ**

1. Поддържане на библиотеката, читалнята и на електронните информационни мрежи.

2. Развиване и подпомагане на любителското художествено творчество.

3. Организиране на празненства, концерти, чествания и други дейности.

4. Предоставяне на компютърни и интернет услуги.

5. Специално внимание към постоянното обновяване и обогатяване на библиотечния фонд с традиционни /книжни/ и други носители на информация.

6. Събиране и разпространение на знания за родния край.

7. Възпитание и утвърждаване на националното самосъзнание.

8. Участие в проекти и програми, с цел осигуряване на допълнителни средства.

9.Партньорство със СУ „Св.Св.Кирил и Методий” – гр.Антоново, ЦДГ „Шестте Ястребинчета”, Пенсионерски клуб „Надежда” и други НПО на територията на община Антоново.

10.Развитие на професионалните умения и повишаване на квалификацията на работещите в културната институция.

**ІІІ. ВИЗИЯ**

НЧ „Христо Ботев – 1921” е активен граждански център, съчетаващ традиция с иновативни идеи и допринасящ за устойчивото развитие на общността.

**ІV. МИСИЯ**

Читалището трябва непрекъснато и всеотдайно да работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най-вече на подрастващите поколения.

Основната цел в работата на читалището през 2022 година ще бъде насочена към превръщането на Читалището в притегателен център и място за изява и оползотворяване на свободното време както на възрастни, така и на повече деца и младежи.

**V.КУЛТУРНА ПРОГРАМА**

месец януари

* Обявяване на резултатите от Националният конкурс за есе и стихотворение на тема „Моето читалище – духовен храм”, по повод 100 годишнината на читалището;
* Ден на родилната помощ – Бабин ден.

месец февруари

* „Безсмъртният Апостол” - 149 години от обесването на Апостола на свободата – Васил Левски – мултимедийна презентация.
* „Забележителен майстор на родния пейзаж и ценител на българската природа” – 115 год. от рождението на Емилиян Станев

месец март

* „Мартенички бели и червени от Баба Марта подарени”;
* „За теб, Българийо” - Тържествено честване - посветено на 144 години от Освобождението на България;
* „Свободата на България” – 3-ти март – Национален празник на България;
* Празнично увеселение, по случай денят на жената.
* „Димчо Дебелянов – най-нежният и най-трепетният поет в българската литература” – 135 г. от рождението на поета.

месец април

* „Празник на буквите” – българските празници, обичаи и вярвания - седмица на детската книга;
* “Аз съм вече читател” - приемане на първокласниците за читатели на Библиотеката и отбелязване на Международния ден на книгата и четенето;
* „Лазарките идат” – лазаруване
* „Да празнуваме Великден заедно”:

- Празничен концерт;

- Конкурс-изложба за най-оригинално ръчно изработена великденска украса, великденски картички и поставки за яйца;

- Изложба за най-красиво и най-пъстро великденско яйце.

месец май

* Конкурс за рисунка на асфалт ”Под многоцветната дъга на Европа” – по случай Деня на Европа;
* „Слава вам творци велики” – ден на Св. Братя Кирил и Методий - витрина;
* Театрална постановка „Пипи тръгва на училище”;
* „Минало, настояще и бъдеще” – 100 години НЧ „Христо Ботев – 1921” гр.Антоново – празничен концерт.

месец юни

* „Приказните герои на Елин Пелин оживяват” - куклена пиеса , посветена на 145 год. от рождението на писателя;
* Ден на Ботев и загиналите за свободата и независимостта на България;
* Участие на самодейни състави в “Сцена на самодееца” в рамките на Традиционния Антоновски панаир;
* Магическата сила на Еньовден – празник на билките, слънцето и водата. Вземане на „мълчана вода” от извор.

месец юли

* „Велик и безсмъртен” – 185 г. от рождението на Васил Левски;

месец септември

* Тържествено отбелязване на Деня на Съединението и Деня на Независимостта на България;

месец октомври

* Откриване на творчески сезон 2022-2023 г.;

месец ноември

* „Народните будители – пример за подражание” - Ден на народните будители;
* „Асен Разцветников – будителя на българските деца” – 125 г. от рождението на писателя;
* Вечер на семейството и младежта – увеселение.

месец декември

* “От росното биле на фолклора” - Литературно-фолклорно състезание и фолклорна изложба;
* Конкурс-изложба за коледни картички „Вълшебството на празника”;
* Празничен концерт по случай Коледа и Нова година.

**VІ. ЗАСЕДАНИЯ НА ЧИТАЛИЩНОТО НАСТОЯТЕЛСТВО:**

**месец март**

1. Приемане на материали за Отчетно-изборно събрание на читалището

2. Определяне дата за Отчетно-изборно събрание

3. Разни

**месец юни**

1. Отчет на творчески сезон 2021 – 2022 г.

2. Информация за финансовото състояние

3. Информация за работата на библиотеката

4. Разни

**месец октомври**

1. Утвърждаване на самодейни състави и ръководители

2. Информация за финансовото състояние

3. Разни

**месец декември**

1. Информация за работата на самодейните състави

2. Отчет за дейността на библиотеката

3. Отчет за финансовото състояние

4. Разни